...i gospodo poslanici, poštovani gosti, otvaram 68. sjednicu Predstavničkog doma Parlamentarne skupštine Bosne i Hercegovine. Dame i gospodo, pored poslanika na sjednicu su pozvani naši redovni gosti, predstavnici međunrodnih orhanizacija koje su izrazile interes da prate rad ovog doma. U to ime pozdravljam sve prisutne poslanike i goste. Takođe, predstavljam i predstavnike sredstava javnog informisanja. Prema izvještaju nadležne službe, konstatujem da sjednici prisustvuje 25 poslanika, 17 iz Federacije, 8 iz RS, što znači da imamo kvorum za punovažno i punopravno odlučivanje. Želim da naglasim da su odsustvo sa ove sjednice pravdali Ljiljana Milićević, Fatima Leho, Muhamed Moranjkić i Dušanka Majkić, i svi oni drugi koji nisu pravdali svoje odsustvo, očekujem da će u toku ovog zasjedanja prisustvovati i biti prisutni na ovom zasjedanju. Dame i gospodo, vi ste vidjeli da smo ovu sjednicu sazvali u roku kraćem od 10 dana, dakle koristeći posebne odredbe našeg poslovnika i za ovu sjednicu smo predložili samo jednu tačku dnevnog reda, a to je Odluka o prihvatanju Sporazuma o restruktuiranju policijskih struktura u BiH. Zato dakle, smo i održali sjednicu Proširenog kolegija i tamo smo zamolili kolege da nema zahtjeva za proširenje dnevnog reda iz razloga što ćemo narednu takođe sjednicu imati 25. i vi ćete već danas dobiti poziv za narednu sjednicu koje će biti razmatrane sve one tačke koje mogu, koje su prošle dakle poslovničku proceduru. Nadam se dame i gospodo, da nemate novih predloga za proširenje dnevnog reda. Ali evo, postavljam pitanje i otvaram raspravu vezano za dnevn i red. Ko se javlja za riječ? Ne javlja, oko dnevnog reda, da. Doktor Zlatko Lagumdžija, izvolite.
Gospodine predsjedavajući, ja bih želio prije nego utvrdimo dnevni red, da mi se odgovori na pitanje povodom dnevnog reda. Naime, mi smo na prošloj sjednici imali zahtjev da se naš zakon o izmjenama i dopunama Zakona o PDV-u i Zakona o izmjenama i dopunama Zakona o akcizama, stavi i razriješavali smo onaj problem sa Ustavno-pravnom komisijom. Rečeno je tada je zaključeno, ispravite me ako griješim, da Komisija za finansije i budžet treba da uradi svoj posao i da će najkasnije do 15. što je istina sutra, da će najkasnije do 15. na Predstavničkom domu Parlamentarne skupštine, biti uvršten Zakon o izmjenama i dopunama Zakona o PDV-u i Zakona o izmjenama i dopunama Zakona o akcizama. 2 To vas pitam zbog toga što s obzirom da to danas nije predloženo u dnevni red, da li to znači da ćemo mi sutra imati novu sjednicu, da li to znači da ste danas planirali neku vanrednu sjednicu na kojoj bi to bilo, ili zaključak onaj ne važi? To govorim zbog toga što gospodine predsjedavajući, nama se uporno odgovara iz Vijeća ministara, iz Upravnog odbora za indirektno oporezivanje, da je kasno, da nema puno vremena za izmjenu i dopunu Zakona o PDV-u, a na ovaj način, bojim se da mi samo ovaj, trošimo vrijeme koje će tu argumentaciju napraviti još validnijom nego što je ona sad. Pa, molio bih da mi odgovorite šta je s tim, hoće li to biti, hoćemo li imati sutra vanrednu sjednicu, hoćemo li imati neki nastavak danas, jer ističe rok koji smo sami sebi zadali. Ne bi bilo dobro da Predstavnički dom bude prepreka za PDV, pa makar on i odbijen bio.
Zahvaljujem doktoru Lagumdžiji. Naravno, odgovorit ću una pitanje. Ova sjednica je sazvana po posebnom dakle, po ovaj, u skladu sa Poslovnikom radi posebnih uslova i okolnosti. Zato molim da nema proširenja tačke dnevnog reda. Koliko ja znam, nadležna komisija vezano za ovaj zahtjev je završila svoj posao. Danas ćete dobiti izvještaj nadležne komisije na sto. Nećemo imati dakle sutra zasjedanje. Ja molim za razumjevanje, dakle imaćemo tu tačku 25. i o njoj ozbiljno razgovarati. Deset dana, po mojoj procjeni neće ni pogoršati ni poboljšati situaciju, ali zato evo molim kolege da kad dobiju izvještaj, da posvete punu pažnju, da se pripreme dakle, 25. će to biti sigurno tačka dnevnog reda. Tačno je da smo usvojili zaključak da će to biti do 15. jer smo govorili do naredne sjednice, pa smo onda usvojili da je to 15. Ja vas molim za razumjevanje, dijelim viđenje s vama da je to bitna tačka dnevnog reda. Evo, molio bih da danas ovu sjednicu ne opterećujemo tim. Dakle, izvještaj nadležne komisije je završen, biće danas prosleđen poslanicima i da se pripreme za raspravu na narednoj sjednici koja već danas se zakazuje. Nemamo uslove jer su mnoge tačke druge takođe, čekaju. Izvolite.
Gospodine predsjedavajući, ja potpuno vas razumijem zašto mi danas imamo sjednicu samo sa jednom tačkom dnevnog reda i mi nemamo ništa protiv da danas imamo sjednicu sa jednom tačkom dnevnog reda koju ste vi usvojili. Međutim, i dalje ja, bojim se da vaše obrazloženje me dovodi u poziciju da iskažem svoje nezadovoljstvo najblaže rečeno, zato što dakle, ne želim da koristim poslovničku mogućnost da se mi ovde izjašnjavamo o dodatnoj tački dnevnog reda, nema potrebe to da radimo, ali gospodine predsjedavajući, mi smo prije 5 dana imali komisiju, koja je zaključila što je zaključila. I, njen zaključak je bio vrlo jednostavan. Ona je nabila nogom naše zakone. I ne treba, nije trebalo 5 dana da sroči to. Dakle, to je jedna stvar. Druga stvar, ne vidim zašto čekamo još 11 dana, zašto 25.? Zašto ne danas poslije podne? Zašto ne sutra? Zašto ne u ponedjeljak, da imamo Zakon o PDV-u, jer ukoliko već je svima jasno da će odbit naš zakon, onda možemo i 30. decembra imati to, ali nemojte, ja znam da vi, ja znam gospodine predsjedavajući da parlamentarna većina ima većinu na odbijanje našeg zakona, ali nema razloga da to ranije ne uradimo. 3
Vi ste u pravu, dakle ja nemam ništa protiv. Dakle, vrlo je bitno pošto će danas dobiti poslanici izvještaj. Radi se o složenoj problematici, da ga prouče, da vodimo kvalitetnu raspravu. Nije problem, što se mene lično tiče i danas da imamo sjednicu pa da se to završi ne znam za koje vrijeme itd. Ali, ja vas molim dakle za razumjevanje, da mi evo u Kolegiju možemo posle ove sjednice napraviti pauzu, vidjeti na koji način taj posao završiti. Dakle, evo samo vas molim da zaključimo danas vezano za dnevni red ove sjednice, a ostaje to naravno da se dogovorimo. Što se mene tiče, može i danas, može i sutra ali moramo imati raspoloženje u klubovima, u Kolegiju da se ta sjednica održi i da se možda ne veže za 25. ali evo, ostajemo u obećanju da ćemo to u toku dana vidjeti, pa ćemo vas informisati. Dakle, izvolite,
Predsjedavajući, je li moguće da imate neki radni zaključak, da se proba iznaći mogućnost da prije 25. imamo ako ništa, dozvolite da je ta tačka dnevnog reda dovoljan razlog za vanredno zasjedadnje. Pa nema problema, nek bude što bude s tim zakonom, ali ja bih vas samo zamolio, ako možete neku vrstu među vama dogovora da se proba iznaći mogućnost prije 25. da imamo to. Bilo koji datum, ja vidim da gospodin Dđaferović unaprije kaže, ne može. Ja nisam ništa drugo ni očekivao od njih, ja znam da oni bi vrlo rado da to sve skupa ne može, ja znam da bi oni rado da mi ne postojimo, ali dozvolite, da ima neki elementarni red da nam se odgovori šta ćemo sa ovim što nas se zavlači već dugo vremena.
Ja vas razumijem apsolutno i smatram ozbiljnost argumetnacije ali evo molim vas dajte, nemamo sad uslova koliko ja vidim u Kolegiju da postignemo sporazum, dajte mi vremena, bićete kao klub obaviješteni i kao pokretač inicijative, ali evo sad nemamo uslova i ja vas molim da, bićete dakle cijenim ja ozbiljnost okej, dajte danas da završimo ovu sjednicu, bićete obaviješteni, molim vas. Okej. Evo doktor Duraković traži riječ, izvolite.
Ja mislim da je ovaj ..... umješan, ali eto da ne bi bilo ad hoc i prelamanje, možda da se odmah danas odredimo, da ta sjednica kao vanredna bude iduću srijedu. I mislim da ima dovoljno vremena da se temeljito pripremi i da se obavi kvalitetna rasprava.
Molim vas, vidite, sjednice zakazuje poslovnički Kolegij. Ja vas molim dakle, da imate strpljenje i da nam date vremena da pripremimo sjednicu. Nije problem, sve sjednice moramo odgovorno pripremiti. Razumijem ozbiljnost i argumentaciju, razumijem želju da se raspravlja, ali razumite želju da to sve moramo pripremiti. Dakle, shvatili smo ozbiljno, u Kolegiju ćemo raditi, dobićete informaciju a da današnju sjednicu dakle ne opterećujemo tim. Ima li predloga za dopunu dnevnog reda danas? Molim doktora Lagumdžiju razumije iako shvatam njegovu argumentaciju najozbiljnije. Ima li predloga za dopunu? Nema. Konstatujem da smo usvojili tačku, jedinu tačku dnevnog reda, a to je 4 1. Odluka o prihvatanju Sporazuma o restruktuiranju policijskih struktura u Bosni i Hercegovini Dame i gospodo, vi znate da se u međuvremenu dosta desilo prihvatanje Sporazuma o restruktuiranju policijskih struktura u Bosni i Hercegovini, što je bio ključni uslov da bi BiH dobila mogućnost da pristupi pregovorima o stabilizaciji i pridruživanju. Potsjetit ću vas samo na par činjenica vezanih za ovaj sporazum. Narodna skupština RS 5.oktobra 2005.godine, prihvatila je Sporazum o restruktuiranju policijskih struktura i dostavila ga je Parlamentu BiH. OHR je 6.oktobra 2005.godine, takođe Parlamentu dostavio Sporazum i pismo gospodina Fabricija Barbaroza, zamjenika generalnog dirrektora Evropske komisije za proširenje, kojim se potvrđuje da je pomenuti Sporazum u skladu sa tri evropska principa. Putem telefaxa ja sam vam 7. oktobra uputio tekst Sporazuma na domaćem i engleskom jeziku, kao i pismo OHR-a i gospodina Barbaroza. Vi ste naknadno od OHR-a dobili koverat u kojem je set materijala a među njima i predmetni Sporazum sa pratećim aktima. Sporazum je razmatran i prihvaćen u Savjetu ministara BiH, takođe je Sporazum prihvaćen i u Parlamentu Federacije BiH. Dakle, razmatran je i prihvaćen i na Predstavničkom domu i na Domu naroda Parlamenta Federacije. To su dame i gospodo, osnovne napomene i slijedom tih događaja da bi smo ubrzali put BiH ka Evroatlanskim integracijama, što smo bezbroj puta potvrdili na različit način, ja mislim da i to je bio osnovni razlog zašto smo koristili poslovničke mogućnosti da pošaljemo signal iz državnog Parlamenta jer to u Sporazumu zahtjeva dakle, Evropska komisija u kojem misli da ukoliko ovaj sporazum dakle, potvrdi i državni Parlament, da će to biti dovoljan uslov da Evropska komisija dobije signal da su prihvaćena tri evropska principa na kojima treba ući u jedan ozbiljan proces restruktuiranja policijskih struktura u BiH. U tom smislu mi smo i pre u pola 10 imali Prošireni kolegij u kojem smo sa predsjednicima klubova razgovarali. Htjeli smo danas da pošaljemo jedan politički signal iz državnog Parlamenta da smo mi dio tog zajedničkog konsenzusa u BiH i da smo spremni ući u taj ozbiljan proces, kako bi smo jednostavno došli do najboljeg modela restruktuiranja policije u BiH. Prijedlog je bio da danas ne otvaramo sve žestoke političke rasprave i sve ono što je pratilo raspravu vezano za reformu policijskih struktura, različita gledanja, ponekad i osporavanja i mislim da danas trebamo čestitati i onima koji su nažalost sa dozom kašnjenja smogli snage da vide, da jedino na bazi evropskih principa moguće ući u ovaj proces, da danas sačuvamo taj konsenzus koji je postignut i pošaljemo možda iz ovog dravnog Parlamenta snažnu poruku da smo i mi spremni evo da danas kažemo da je ovaj sporazum prihvatljiv za nas u državnom Parlamentu. U tom smislu smo mi u okviru Kolegija pripremili jedan zaključak koji smo jednostavno i na Proširenom kolegiju čini mi se dobili podršku za njega, a to je da samo jedan dakle stav, ja ću ga pročitati, da Predstavnički dom Parlamentarne skupštine BiH prihvata Sporazum o restruktuiranju policijskih struktura u BiH, u tekstu koji je u Domu dostavljen od Vijeća ministara. Namjerno govorim Vijeća ministara, ovde imamo, ja ga pozdravljam, ministra Barišu Čolaka koji je spreman da to tumači. Dakle, od svih smo dobili identičan sporazum ali Vijeće ministara je to koje šalje sporazum u proceduru u Predstavnički dom. I, evo, ja vas dakle molim da danas jednostavno vodimo računa da kroz raspravu podržimo ovaj sporazum i principe i time pošaljemo signal da smo spremni ozbiljno raditi na ovom poslu 5 kroz usvajanje zakona koji se tiču reforme policije. Čeka nas naravno kao državni Parlament, ogroman posao u smislu i tajminga i vremena u kojem moramo ovaj ozbiljan posao završiti. Ja nemam više potrebe da dajem bilo kakve napomene, izuzev što molim da ostanemo u nivou onoga što smo dogovorili na Proširenom kolegiju. Ne mislim da danas treba voditi ogromne polemike i rasprave, ali evo ne mogu da zabranim, vi ste poslanici sa pravima i obavezama. Dakle, otvaram raspravu kada je u pitanju ovaj sporazum. Ko se javlja za riječ? Gospodin Vinko Zorić, izvolite.
Evo Klub HDZ-Demokršćani, kako sam ja i najavio na Proširenom kolegiju, predložio ova dva zaključka. Dakle, da Zastupnički dom Parlamentarne skuštine BiH insistira da županijski, odnosno kantonalni MUP-ovi i Federalni MUP u daljnjem tijeku reforme policije dijele sudbinu sa MUP-om RS glede statusa i nadležnosti. I, drugi zaključak, Zastupnički dom zahtjeva od Vijeća ministara BiH da ovaj dom redovito informira o tijeku reforme policijskih snaga. Mislim da je to već podijeljeno.
Zahvaljujem kolegi Zoriću. Ko se dalje javlja za riječ? Gospodin Beriz Belkić, izvolite.
Evo gospodine predsjedavajući, kolegice i kolege, ovaj, tragom ovog što si rekao, dakle, mi ćemo poštovati dogovor na Proširenom kolegiju i reći ćemo samo nekoliko rečenica prigodnih za ovu situaciju. Dakle, Stranka za BiH će podržati naravno, glasati danas za ovaj sporazum iz prostog razloga što smo mi već to i učinili i u oba parlamenta u uentitetima i kroz našu zastupljenost u Vijeću ministara. Naši razlozi su apsolutno jasni i vidimo da je ovo ipak proces koji vodi ka krajnjem cilju, dakle da BiH dobije policiju sposobnu za borbu protiv svih oblika kriminala, da se Policija BiH kreira zakonodavstvom BiH, finansira iz budžetskih sredstava, depolitizira itd. da ne ponavljam ono što vi svi znate. Naravno, jedna od najvažnijih stvari je u svemu da Evropska komisija ovakav način prihvata kao ispunjenje uslova, dakle to je razlog više što se mi opredjeljujemo da podržimo ovaj sporazum. Međutim, čovjek ne može da propusti priliku da ne iskaže i neke, neku vrstu nezadovoljstva, odnosno neku vrstu sugestije, primjedbe. Naime, mi mislimo da retorika, izrazi koji se upotrebljavaju i u Sporazumu i u javnim dijalozima itd., apsolutno su pogrešni, da ne doprinose razumjevanje javnosti o čemu se ovdje radi. Mi upotrebljavamo izraze pregovaračke strane, sporazumne strane, dakle jednostavno stvara se jedna vrsta atmosfere kao da se neke potpuno odvojene iz neke potpuno odvojene strukture dogovaraju o nečem itd. Vlasti se nazivaju vlasti, vlasti u BiH se nazivaju strane. To su vlasti svih naroda i građana BiH bez obzira gdje se nalaze. Dakle, one ne mogu biti strane. 6 Ali evo, ovaj, dakle, želili smo da ukažemo da se pokuša izbjeći takav način pristupanja, nego jednostavno da se prihvati model traženja najboljih rešenja za sve. Dakle, organiziranje funkcija u BiH koje su prihvatljive za sviju i koje su najefikasnije. I iskoristio bih na kraju priliku da na neki način pošaljem poruku svim strukturama ministarstava unutrašnjih poslova u BiH da se uzdrže sada od nekih inicijativa koje nisu baš potpuno jasne i koje u ovom trenutku po meni, nisu odabrale najbolji momenat i mogu da proizvedu određena različita tumačenja. Dakle, da budem konkretan, mislim na ovu inicijativu MUP-a RS, neke razgovore s kantonima, sporazume itd. Dakle, to su stvari koje ne pomažu ovom procesu jer ovaj proces to praktično riješava i u tome trebaju da budu svi. Hvala lijepo.
Zahvaljujem gospodinu Belkiću. Momčilo Novaković, pa Potočnik, pa Bešlagić, pa Križanović, pa Ćeman.
Uvbaženi predsjedavajući, kolege poslanici imajući u vidu da je ovaj sporazum praktično rezultat jednog kompromisa između svih najznačajnijih političkih faktora u ovoj zemlji, ali isto tako i rezulat kompromisa između njih i predstavnika međunarodne zajednice, odnosno prije svega Evropske komisije, ne vodeći računa dakle, ko su domaće a ko su strane strane u ovom sporazumu, mi ćemo odnosno Klub SDS-a će podržati ovaj sporazum u tekstu koji je dostavljen ovde na sjednicu Doma. Takođe želim da vas obavijestim da nismo spremni podržati ni jedan zaključak izvan dakle ovog sporazuma koji na bilo koji način pojašnjava, tretira, objašnjava itd. tekst sporazuma jer to ostavljamo onima koji će raditi na implementaciji ovog sporazuma u narednom periodu. Hvala lijepo.
Zahvaljujem kolegi Novakoviću. Rijeć dalje ima gospodin Potočnik Mladen.
Dame i gospodo, podržavam ovaj sporazum iz osnovnog razloga jer on otvara definitivno integraciju BiH i naravno početak pregovora sa EU o ulasku BiH u EU. Ali, upozoravam i EU i NATO kao i svu međunarodnu zajednicu, a posebno ljude BiH da se u njemu skrivaju dva potencijalna elementa za opstrukciju integracijskog procesa. U tački 4. se ne dvojbeno govori o povezanosti odnosno, ne povezanosti policije, tužilaštva i sudstva. U tačkama 5. i 8. se govori o petogodišnjoj implementaciji ovog sporazuma. Znamo da je Martinsova komisija dala trogodišnji rok a vjerujem da se to može napraviti i kraće. Iza ovoga se kriju izbori 2006. godine, gdje direkcija treba da donese svoj definitivni predlog do 30.9.2006. Zato poručujem EU, NAT-u, Vijeću za implementaciju mira a time integracijskog procesa u BiH, da koristi svoj položaj vanjskog autoriteta za ubrzani proces integracije a 7 posebno u donošenju novog Ustava BiH, a ljudima BiH poručujem da na izborima 2006. dobro promisle kome će dati svoj glas kojim će ili ubrzati integracijski proces ili produžiti agoniju slijedećih 5 godina. Hvala.
Zahvaljujem kolegi Potočniku. Kolega Bešlagić.
Poštovani predsjedavajući, poštovane kolege, dozvolite mi da uvažavajući da se radi o veoma značajnom Sporazumu, očkivao sam i mislim da je dobar, da bi dobar bio predlog da neko iz ministarstva koji je zadužen za ovu materiju, izloži u kratkim crtama i Sporazum i uporedi ga sa onim što možda i Martinsen predlagao, sa napomenom upravo na ono što je sada Potočnik skrenuo pažnju, a to je da je rok od 5 godina po meni, ali mislim ja bih volio zato da čujem od ministarstva od ministra, previše je dug da bi smo mogli da govorimo o efikasnosti reorganizacije Policijskih snaga. Zato sam smatrao da će ovde biti zbog važnosti ovog sporazuma i zbog javnosti da će nam neko izložiti u kratkim crtama teze ovog sporazuma u poređenju sa onim što evo kažem, bilo predloženo od Martinsove komisije i sa osvrtom na ove stvari o kojim je sada govorio moj prethodnik. Hvala vam.
Zahvaljujem kolegi Bešlagiću. Ja mislim da ovaj rok do 5 godina političari i svi mi u BiH možemo skratiti, to je do nas i zato sam molio danas da možda ne otvaramo sve stvari o kojim se ne slažemo, ali da vrijeme iskoristimo da se složimo i skratimo ovih 5 godina i mislim da je rok za implementaciju ostavljen do 5 godina. Do 5 godina može biti i godina dana ili 2 mjeseca i 3 godine. Dakle, do nas je u BiH. Riječ je tražio zamjenik predsjedavajućeg, gospodin Martin Raguž, pa kolega Križanović.
Hvala lijepo. Uvažene dame i gospodo, bez obzira na neka otvorena proceduralna pitanja, kako i na koji način je došlo do ovog sporazuma, ja mislim da Zastupnički dom treba usvojiti ovaj zakljuak iako je moje osobno mišljenje da se Zastupnički dom trebao izjašnjavati samo o tri principa koja je predložila Evropska komisija i koja EU traži od nas. Zašto ovo govorim? Govorim to iz dva razloga. Prvi je, zato što će sve zakonodavne nadležnosti biti na razini BiH i naša je odgovornost za zakone koje ćemo donijeti. I da mi danas ne otvaramo raspravu kako će izgledati ti zakoni, mi prihvaćamo tri principa. A u tim principima gospodo, ne može biti razlika u poziciji ovaj, pojedinih nivoa ako se te nadležnosti prenose na razini BiH. To su principi. A vi ako ćete prihvatiti taj zaključak, bilo bi dobro da ga prihvatimo, a ako nećete to će biti takvo jednostavno. Zato što je to evropski princip, da nema dvostrukih standarda. 8 I, druga stvar za koju jako mislim da je važna bila ovdje, jeste ova intervencija da ono što nama dolazi, dolazi od Vijeća ministara. I sporazumi i principi i zaključci i da mi pod tim kondicijama ovdje verificiramo Sporazum i dalje znamo kako ćemo se odnositi u implementaciji tog sporazuma. I ko će implementirati Sporazum i ko će u ime Vijeća ministara biti odgovoran prema Parlamentu. Ja mislim, da su samo to pitanja koja danas trebaju eventualno dodatno ići uz ovaj sporazum i bez obzira što svi smo svjesni značaja ovog sporazuma, ovo je bio stvarno uvjet svih uvjeta jer bez ovog mi nemamo ni tempa, ni brzine i ovaj, nadam se da će ta dimenzija zaista prevladati, ne samo danas nego u implementaciji ovog sporazuma moramo znati koja će to institucionalna struktura voditi ovaj sporazum i sve druge sporazume jer su to evropski kriteriji. I, mislim da zaključci u tom smislu ne predstavljaju nikakvo dodatno dovođenje u pitanjima Sporazuma, nego pojašnjavaju određenu situaciju koja će biti u implementaciji i mislim, ne vidim razloga da se i oni ne podrže. Hvala.
Zahvaljujem, gospodin Jozo Križanović ima riječ.
Zahvaljujem gospodine predsjedavajući. Poštovane kolegice i kolege, ja smatram da ovaj sporazum ima samo jednu dobru stranu, a to je da kako se kaže, otvara mogućnost daljnje reforme i drži BiH u nekoj kondiciji da može sustići nekakve termine oko zaključivanja ovih sporazuma o stabilizaciji i pridruživanju. Sve ostalo, za mene je u ovom sporazumu i sam Sporazum, ponižavajući i frustrirajući za mene kao zastupnika u ovom parlamentu. Prije svega, mislim da on i od ovog parlamenta čini jednu dežurnu instituciju državnu koja na svačiji potez je spremna preko noći da intervenira da bi spašavala neke procese. A to je razlog što zapravo domaće vlasti ne upravljaju nikakvim reformama u BiH. Mi smo na čekanju, kad nas neko tempira da odradimo određeni posao u određenom vremenu. I vidite, radi se ovdje o Sporazumu koji po mom mišljenju ima jači karakter od državnog. U njemu se ne može ništa intervenirati, o njemu se ne smije raspravljati, o njemu se ne smije ništa dopunjavati itd. I nije mi jasno ko se s kim sporazumjeva i šta se danas ovaj Zastupnički dom sporazumjeva, skime se sporazumjeva. Mi smo gospodo, ovo što je kolega Raguž govorio, ovde se radi o tri ključna principa na kojima treba izvesti reformu policije. Mi smo se o tim principima deklarativno opredjelili, ne znam, do sada sto puta. Potsjetit ću vas, evo recimo predsjedavajući Vijeća ministara je tražio od Doma da podržimo nekakav ne znam, zaključak i deklaraciju, da će BiH 2009.godine biti na vratima Evrope ili EU. Mi ovim sporazumom prihvatamo da ćemo tek reformu policije završiti 2010.godine. Upravljamo li mi išta, imamo li ikakvu dosljednu politiku u ovom nečemu? Uvažavajući stanje u kojem jesmo, da ne bih otvarao dalje sve moguće negativnosti ovoga sporazuma, da ne kažem ništa drugo osim da u jednoj tamo rečenici Sporazuma stoji da će se reforma policije odvijati u skladu sa Ustavom BiH i entiteta. To opet ja, ne znam, volio bih da mi neko objasni šta to znači i što je izgubljeno godinu i nešto dana, godinu i po dana 9 kad se i rad Martinsove komisije odvijao jedino na ova tri principa. Šta sad ovaj rikverc znači? Prema tome, ja kažem, mogao bih jako puno nabrajati sve moguće mane i nedostatke ovog sporazuma kao i njegovu svrhu ali evo, uvažavajući činjenicu da nas to drži i nekom daljem tempu kao i pridruživanju EU, podržat ćemo Sporazum. Hvala.
Zahvaljujem kolegi Križanoviću, pogotovo zahvaljujem svima vama koji podržavate ovaj ton koji smo imali na Proširenom kolegiju. Riječ ima doktor Živković, pa gospodin Ćeman.
Uvaženi predsjedavajući, dame i gospodo, samo nekoliko rečenica. Naime, mi iz SNSD-a smo rekli da ćemo ovaj sporazum podržati i prije toga smo isto tako bili na stavu da su oni koji trenutno su u izvršnoj valsti u BiH dužni da rješenje predlože a da mi iz SNSD-a ćemo biti ti koji ćemo ta rješenja da podržimo, mislim ako je naša uloga u tome da BiH koja je bila na sporednom kolosjeku prema evropskoj integracijama EU, ponovo vratili na kolosjek i ubrzali put BiH prema Evropi, ovim što smo podržali Sporazum, onda danas naša zasluga mislim da je u tome. S druge strane, što se tiče formalnih razloga za ovaj sporazum, sporazum praktično u našoj proceduri, Parlamentu nije rezolucija, nije zakon, nešto na što bi se moglo da daju amandmani na sugestije. U ovom samom sporazumu ima dosta stvari koje bi i mi htjeli da promijenimo, međutim sobzirom da su parlamenti i Narodna skupština i Federacija u istovjetnom tekstu taj sporazum usvojili i Vijeće ministara, mislim da mi u Parlamentu BiH nemamo drugi izlaz nego da u tom istom tekstu takav sporazum i prihvatimo. Mi iz SNSD-a naravo, glasat ćemo za. Hvala.
Zahvaljujem doktoru Živkoviću. Gospodin Ćeman, izvolite.
Vrlo kratko. Dakle, neke proceduralne sadržajne dileme, očito mogu se postaviti kao takve ali što se mene tiče, ja ću Sporazum podržati. Ipak, moram reći bar nekoliko stvari. Prvo, zaista bi imalo smisla da ova parlamentarna skupština kao što je već neko rekao, se odredi o ova tri ključna principa kojaj bi značila jednostavno stav ovoga tijela prema reformi policijskih struktura. To bi na neki način bilo dovoljno. Ali, da ne ulazim u neke druge detalje ovdje, neke su klege također i to pomenule, ja ću se također osvrnuti samo sa osjećajem da gubimo vrijeme na ovu odredbu koja kaže da je period implementacije 5 godina. Dobro je predsjedavajući, gospodin Špirić primjetio da ovih 5 godina ne mora biti 5 godina, ali znamo mi nas. Bojim se da je ovo ustvari poruka da radimo to i kao što se radi uvijek u cajtnutu. Na neki način ovaj rok od 5 godina je proturiječan nastojanjima i obrazloženjima zašto uopće pravimo reformu policijskih strutura. 10 Ali, zaključit ću time, sjećam se kad smo prije 6-7 godina, kad je bilo, razmatrali u to vrijeme isto u Parlamentarnoj skupštini, Zakon o kako se zvaše, carinskoj politici, čini mi se u to vrijeme, nije bilo spremnosti da carinska operativa bude na nivou države nego je bila na entitetima, izgubili smo 3-4 godine, sad smo na onome što je bilo sasvim logično prihvatiti u startu kad je recimo zakon iz te oblasti donošen. Tom analogijom hoću reći da je možda bolje i hrabrije bilo, odvažnije kazati idemo odlučno u reformu na način na koji to treba. Ali, obzirom da ipak idemo kako ipak se to kaže, step baj step, ja prihvatam Sporazum i nadam se da ovih 5 godina, druge nisam htio elemente komentarisati, neće biti 5 godina, da će to biti upravo onako kao što ste vi predsjedavajći kazali. Hvala lijepo.
Zahvaljujem kolegi Ćemanu. Ko se dalje javio za riječ? Doktor Avdić, Miloš Jovanović, Mirko Blagojević.
Dame i gospodo poslanici, poštovani gosti, u ime Kluba SPU i nezavisnih poslanika, mi takođe prihvatamo Sporazum i osjećamo potrebu da kažemo da je ovo logičan potez, da desetogodišnjicu Dejtona dočekamo sa početkom pregovora o Sporazumu o stabilizaciji i pridruživanju. I mislim da je to temeljni cilj bio i Evropske komisije i međunarodne zajednice i institucija BiH. Sigurno da se puno toga može kazati sa aspekta kontraverzi koje krije ovaj sporazum ali, me uvjerava Vijeće za implementaciju mira i tumačenje Evropske komisije da decidno brane temeljne stavove Evropske komisije. Zato što je u medijima bilo dosta kontraverzi i različitih tumačenja i prezentiranja onoga što je zaključeno. Znači, Vijeće za implementaciju mira i Evropska komisija po meni, su najodgovorniji subjekti zajedno sa BH institucijama za implementaciju ovakvog jednog suštinskog sporazuma. Takođe treba istaći te kontraverze normalno, već su moji prethodnici rekli, 5 godina je odveć dug period tranzicije. Reforma policije ne može biti u suprotnosti sa ustavima entiteta i Ustavom BiH, pa onda kako od ustavne reforme možemo očekivati itd. Znači dosta kontraverzi ali o tom po tom, ne bi smo širili i elaborilali sve ono što se može reći oko ovog sporazuma. Samo osjećam potrebu da kažem na kraju, period tranzicije i prenos ovlasti sa entitetskih nivoa na nivo BiH, budžetsko finansiranje na nivou BiH itd., objektivno stvara povoljan ambijent za organizirani kriminal, korupciju, bezakonje itd. Znači, direkcije za implementaciju ovog sporazuma, entitetski mupovi i sigurnosne institucije na nivou BiH objektivno moraju vrlo politički, mudro, osjetljivo voditi ovaj proces, da ne bi se ovaj prazan prostor koji će sigurno ukazati, jednostavno bio zloupotrebljen i narušio sigurnosnu situaciju u BiH. Znači, još jedan put, dobro je da za desetogodišnjicu Dejtona, da BiH koja je već to trebala i prije doživjeti i jednostavno početi pregovore o Sporazumu o stabilizaciji i pridruživanju. Hvala vam. 11
Zahvaljujem doktoru Avdiću. Riječ ima gospodin Mirko Blagojević. Dakle, oni koji podržavaju, nije obaveza da svi diskutuju. Tako smo se dogovorili na Kolegiju, jedino akoneko ima baš ozbiljnu rezevu, volio bih da čujem.
Poštovano predsjedništvo, kolege poslanici, pripadam grupi poslanika iz RS, onih 12 poslanika koji danas nemaju mandat da glasaju za ovaj predloženi predlog, jer smo svi te 2002. godine, obečali da ćemo čuvati RS i njene institucije. Međutim, šta se u međuvremenu desilo, da se desilo da će evo vidim većina mojih kolega iz RS podržati iako nemaju mandat, iako su dobili mandat te 2002.godine da će čuvati institucije, pre svega da neće uopšte razgovarati o ukidanju Policije RS i Vojske RS. Poštujući mog kolegu gospodina Gligorića koji je postigao jedan dogovor na Kolegiju, ja ću mu uskratiti diskusiju, ali kao srpski radikal, ja ću biti protiv ovog predloženog rešenja.
Zahvaljujem kolegi Blagojeviću. Za riječ se javio gospodin Miloš Jovanović.
Gospodine predsjedavajući, poštovane kolege, možda bi trebalo nekolio stvari više reći o ovom sporazumu, upravo zbog toga što će nas možda u budućnosti odnosno šta će nas očekivati kad budemo ovaj sporazum morali primjenjivati. Imajući dosadašnja iskustva, koja smo imali, mislim da čim vas neko na nešto tjera, čim vas ucjenjuje, pritišće, odma je to znak barem za mene, da to nešto nije baš najbolje i da se iza toga krije nešto što nije jasno. Ja moram prizanti ali ne vidim ovde nikoga ko bi mi mogao odgovoriti na neke stvari iz ovog sporazuma ali poštujući ono što su kolege govorile, vjerovatno su svima nama mnoge stvari jasne. Ono što možda treba reći, a to je da nijedna policija bez obzira kako bila ona reformisana, neće nas odvesti u Evropu. Znamo mi svi dobro gdje policija vodi. Policija vodi u zatvor.
Ali reformisana, ova ne vodi
Ja sam rekao, bez obzira koliko bila reformisana, ona vodi u zatvor, a mi hoćemo
Na slobodu 12
Koliko se meni čini, mi hoćemo da izađemo iz zatvora. Ja bih vas molio gospodine predsjedavajući,
Oprostite, samo nastavite
Da saslušate poslanike
Sa zadovoljstvom
Tako da ponavljam znači, policija vodi u zatvor a mi hoćemo da izađemo iz zatvora. Znači, da li će nas sad ta reformisana policija ovaj, odvesti onde gdje mi želimo? Mislim da neće. Druga stvar, ja bih volio da čujem i od vas kolega, da li mislite da će sutra jedan policajac koji je pucao u jedan, drugi ili treći narod, da li mislite da će on bolje štititi interese tog naroda, da će bolje štititi da kažem i zakone i propise ili će možda biti obrnuto. Ja kad bih bio siguran, da ću ja sutra kao građanin i svi mi u BiH ovom reformom policije biti bezbedniji, biti sigurniji, da se ne krade auto, da jednostavno možemo znači u svako dana i noći, znači bilo gdje otići, ja bih bez obzira da kažem ko me sutra obezbeđivao, ja bih za to glasao. Ali mislim, da ovakvom reformom policije, ja ću reći tu svoje mišljenje, da mi i kao narod i kao građani nećemo biti bezbedni. Poštujući kažem, ponavljam ovo štu su kolege govorile, i što je usvojila i Narodna skupština RS i Skupština Federacije BiH, i ja ću glasati za ovaj sporazum ali jednostavno mislim da u nekom budućem vremenu, da se jednostavno da će se on vrlo teško primjenivati kada se bude na osnovu njega vjerovatno, kada se budu donosili zakoni i propisi. Hvala.
Zahvaljujem kolegi Jovanoviću. Riječ ima doktor Lagumdžija. Ima li još prijavljenih za raspravu? Seada, izvinjavam se, oprostite molim vas. Doktor Lagumdžija, izvolite.
Zahvaljujem se gospodine predsjedavajući. Za razliku od vas godpodine predsjedavajući, ja nikom neću čestitati. Naime, mislim da nema potrebe sada čestitati onim ljudima koji su nas doveli do toga da sve ovo radimo sa minimalno godinu dana zakašnjenja. Normalno, ja se zahvaljujem onim koji su se uključili u poslednjih nekoliko sedmica i pomogli da se makar ovo sastavi. Ali to nije ni njima čestitka nego jednostavno zahvala naše nemoći. 13 Mi smo nezadovoljni brzinom sprovođenja ne više reforme, mi smo sasvim prirodno kao i svako drugi, nezadovoljni što se čekalo ovoliko, što je izgubljeno ovoliko vremena. Mi smo nezadovoljni i time što se ovde otvara mogućnost da se još ovo uspori, pa čak i ovaj rok od 5 godina, da se uspori. Naročito čovjek može biti nezadovoljan kad čuje diskusije koje idu ka tome i upozoravaju nas da će se ovo teško sprovesti ali su oni spremni da glasaju za ovo, mada tvrde da će se teško sprovesti. Ali šta je tu je. Ono što je meni žao i mislim ovde nedostaje premijer, da nam se obrati u jednom ovakvom času. Ovo je poslednja tačka u ovoj fazi. Mislim da budemo načisto, ne nedostaje on meni, ne vjerujem da i nama nešto puno nedostaje, ali on objektivno je li, bi trebao da je ovde i institucija koju on predstavlja je neozbiljno da nije prisutna ovde i da nam kaže nekoliko riječi koje su prigodne. Zašto ovo govorim gospodine prredsjedavajući? Zato što ako se ispuni ovaj rok o kojem mnogi već govore da je sumnjiv, da se teško može ovo ispuniti, ovih 5 godina, ako se ispuni ovaj rok, to znači da smo mi ovo okončali krajem 2010. početkom 2011. Ovaj dom je na prijedlog predsjednika Vijeća ministara ili predsjedavajućeg Vijeća ministara prije 3 godine, dobro, možda nije 3 godine, malo manje od 3 godine, usvojio zaključak i mi smo ga podržali da ćemo ući u EU 2009. Na pitanje što 2009.? Zato što nas je Alijansa vodila do 2010. a ovi će nas uvesti 2009. I mi smo podržali zaključak da uđemo do 2009.godine u EU. Današnji sporazum, je suprotan tom zaključku, jer nas 2011. kvalifikuje po jednom elementu da budemo spremni za ulazak u EU. Dakle, ovo je jedan rok koji pokazuje gdje smo otišli u ove 3 godine. Ovaj sporazum je na određen način kao Dejtonski sporazum, zaustavio je politički rat unutar vladajuće koalicije i nije napravio ništa više. I otvorio nam je put ka tome da otpočnemo pregovore o stabilizaciji i pridruživanju. Ali, normalno, mi nećemo biti opozicija onome što je interes države. A interes države je da se makar ovaj mali zajednički imenitelj koji su vladajuće stranke uspjele da sastave, da se i on ne raspadne i da im opozicija ne bude alibij za to. Dakle, nažalost ovo vijeće ministara i ovaj parlament je izgubio istorijsku šansu da bude saučesnik u ulasku ove zamlje u EU do kraja ove dekade. Sada je evidentno da od toga nema ništa. I mi samo treba jasno da damo do znanja da odgovornost za to nije na ovom parlamentu, nego da je odgovornos za ovo na onome ko vlada ovim parlamentom i ovim vijećem ministara. Dakle, mi nećemo, ponavljam još jednom, biti opozicija onome što je interes zemlje. Interes zemlje je u ovom trenutku da se podrži ovakav nikakav, mali, sitni sporazum jer ukoliko se ne podrži i on će se raspast i onda će se ovaj mali pomak zaustaviti. Zbog toga gospodine predsjedavajući, uvažavajući ovo što je gospodin Novaković rekao, ja inaće pomno pratim uvijek njegove prijedloge zaključaka, jer oni imaju u sebi mnogo više nego neizgovoreno. Vidite, ja se slažem s njim da mi imamo jako puno primjedbi na sadržinu Sporazuma, puno toga mi precizirali sa 5 godina sveli na 3 itd. Precizirali bi puno toga. Ja razumijem da svaki prijedlog zaključaka te vrste može samo razvodnjavati ovo. Međutim, ja mislim da mi možemo usvojiti zaključak i tu podržavam gospodina Zorića, u određenoj modificiranoj formi, ovaj drugi zaključak njegov. Naime, mi možemo imati zaključke koji govore o našem davanju obaveze ovom vijeću ministara da nas o nečem informiše, upravo zato da ne bi isaplo da smo mi samo podržali Sporazum, skinuli sa sebe odgovornost i onda rekli vidimo se za 5 godina. Svakako se nećemo mi gledati za 5 godina, biće to neki drugi ljudi. 14 Zato ja predlažem zaključak gospodine predsjedavajući, koji je potpuno u skladu sa s ovim što je gospodin Novaković govorio, dakle ne zadire u suštinu a to je Zastupnički dom i mala modifikacija ovoga gospodine Zoriću što ste vi dali, u smislu preciznosti i obaveznosti Vijeća ministara, Zastupnički dom obavezuje Vijeće ministara BiH da ovaj dom informira o tijeku reforme policijskih snaga, dodajem, svaka 3 mjeseca sa akcionim planom implementacije u narednom kvartalu. Dakle, da imamo ovde aktivan odnos prema implementaciji koja će makar eto trajati 5 godina. Beriz me s pravom potsjeća kao Koridor Vc. Imamo i taj zaključak o Koridoru Vc svaka 3 mjeseca, pa izgleda da je zato upravo u pripremi za asfaltiranje trećeg kilometra tog puta i tu će se vjerovatno stati, trojka je valjda magični broj. Zato gospodine predsjedavajući, molio bih, ja ću vam dati ovaj zaključak i mislim da je gospodin Ćeman bio inspirativan u svojoj diskusiji, ukazujući nam na to da mi je li, idemo kako on reće step baj step. Potšo sam ja ovde konsultovao se s nekim da ne pogriješim, valjda je čovjek mislio na engleskom to, ovaj, dakle da idemo korak po korak. Mislim da je krajnje vrijeme da prestanemo biti plesna škola ovaj, a naročito plesna škola po principu dva koraka nazad, jedan naprijed ili da probamo makar tango, dva naprijed, jedan nazad. Ovo izgleda se pretvorilo u kontra tankog plesnu školu u kojem stalno kad odemo dva koraka nazad onda nam neki prijatelj dođe ovako ko ovi što su nam došli prije nekoliko sedmica i gurnuli nas jedan naprijed. Ali đaba, mi opet dva nazad. I da ne bi stalno išli dva nazad, ja bih molio ovaj radni zaključak da bude usvojen. Ja vam ga dajem, ne znam treba li, hoće li neko od ovih što poslije daju listinke ko je kako glasao.
Zahvaljujem doktoru Lagumdžiji. Nažalost mi smo još uvijek u fazi navođenja ka EU. Kad budemo u fazi vođenja, vjerovatno će ovi rokovi svi biti sasvim drugačije tretirani ali svi moramo dati doprinos da budemo u fazi vođenja a ne u fazi navođenja. Repliku je tražio koliko sam shvatio, kolega Zorić, izvolite.
Pa jesam, ovaj, iz razloga što kolega Lagumdžija često voli biti slatkoriječiv i po nekad i zabavan i šaljiv, međutim kad se radi o ozbiljnim stvarima, ja to zaboravim jer i ja po nekad želim biti i šaljiv i zabavan ali ne znam koliko u tome uspjevam. Međutim, njegov prijedlog zaključaka uopće nije precizniji nego moj, jer on kaže svaka 3 mjeseca a ja kažem redovito. Jer šta ako se u ta 3 mjesecad tri puta Vijeće ministara mora obratiti ovom parlamentu, onda oni će reći, ne obratili smo se prije tjedan dana a zaključak je svaka tri mjeseca, mi moramo čekati još ovaj, 50, 70 ili 80 dana. Dakle, redovito, a može, ja dozvoljavam da u ovom zaključku se intervenira, a najmanje 1 put u 3 mjeseca. Dakle, ovaj, treba biti precizan ako se želi precizniji od ovoga. A svaka 3 mjeseca za mene to nije preciznije od redovito. 15
Zahvaljujem kolegi Zoriću. Ponovo,
... slažem se s gospodinom Zorićem, da se kaže je li, redovito a najmanje i onda dalje idete u 3 mjeseca, ali obavezno gospodine Zoriću sa planom aktivnosti u narednom kvartalu. Dakle, samo da se ubaci redovito,
Ja bih vas molio da vi usaglasite zajednički zaključak o kojem ćemo se izjašnjavati. Bojim se da ćemo doći sa više zaključaka.
Nema nikakvih problema iz jednog jednostavnog razloga što gospodine Špiriću, bez tog preciziranja redovito kod nas znači nikada.
Okej, sve je meni jasno. Dajte vi zaključak koji ću ja ponuditi Parlamentu. Lako ćete meni objasniti. Dakle, replika. Samo malo molim vas, dajte da zaključimo raspravu oko ovog ako je moguće Sporazuma. Kolegica Seada čeka, pa ko god ima zaključak, mi ćemo se izjasniti o zaključku. Privest ćemo ovo kraju. Mislio sam da ćemo ostati na jednom zaključku ali evo imaćemo više zaključaka. Ali i to je, dajte molim vas, evo kratko Novaković pa Seada i da privedemo raspravu kraju. Kolega Novaković, izvolite.
Pa ja bih naravno da se zahvalim gospodinu Lagumdžiji što veoma pomno prati ovaj, moje diskusije i htio bih samo da on pogleda član 8. ovog sporazuma pa će vjerovatno zaključiti da s obzirom da direkcija ima zadatak da do 30.9. dostavi određene stavove, da onda nema smisla bar do 30.9. svaka tri mjeseca informisati ovaj parlament jer neće imati o čemu da informiše ovaj parlament do 30.9. Dakle, u tom smislu kažem da prijedlog zaključka je po meni, i zbog toga ne prihvatljiv.
Zahvaljujem. Kolegica Seada Palavrć, time mislim da ćemo privesti rasprave kraju, izvolite. 16
Zahvaljujem i dopustite mi da u svoje ime kažem, da bez obzira na činjenicu što ovaj sporazum kasni, mene raduje da on dolazi i to da dlazi od domaćih vlasti. Dakle, ne dolazi ni iz OHR-a ni iz Evropske komisije, nego dolazi od domaćih vlasti i svako onaj ko zaboravlja strukturu BiH i zaboravlja njenu prošlost i zaboravlja da je to zemlja tri konstitutivna naroda i nacionalnih manjina i da se može graditi samo kompromisom i koncenzusom, mislim da neće dobro donijeti ovoj zemlji. Dakle, to je moj stav i drago mi je da konačno imamo ovaj sporazum pred sobom. U ime Kluba Stranke demokratske akcije, ja moram reći da smo mi očekivali da će ovakav sporazum imati ne samo principe, nego više konkretnijih rješenja za koja sporazum ostavlja da budu predmet zakona u budučnosti. Dakle, da bude više ugrađenih prijedloga Komisije za reformu odbrane. Međutim, ako Evropska komisija kaže da je i ovoliki sporazum dovoljan da se prisutpi Sporazumu o stabilizaciji i pridruživanju, onda je to za nas dovoljno da i sami damo glas za ovakav sporazum i podržimo ga i Klub SDA će podržati ovaj sporazum ali ja vas molim, bez bilo kakvih zaključaka. Svako od nas bi imao barem 10 zaključaka na ovakav sporazum a nama treba zeleno svjetlo da damo signal koji Brisel očekuje i da konačno započnemo i mi Sporazum o stabilizaciji i pridruživanju.
Zahvaljujem kolegici Palavrić. Ima li još neko da se javlja za riječ? Ivo, ja se izvinjavam, nemam Lozančić, oprostite. Nisam vidio, nemojte mi zamjeriti molim vas.
Ja ću biti vrlo kratak. Obzirom da su strane u pregovorima je li, kako je definirano, vrlo dugo pregovarale i dogovarale se i onda su podsredstvom međunarodnih određenih pritisaka došli ovaj, do kompromisnog prijedloga u kojem sam očekivao da će određene točke kao 4,5 i 8 pojasniti malo i ministar sigurnosti kao sudionik je li, prije našeg izjašnjavanja i rasprava, i pošto je prelazni period 5 godina, a skeptik sam da ćemo mi to napraviti za 5 godina, mislim da prijedlog zaključaka HDZ-a Demokršćana na neki način precizira i dopunjava ovaj izvještaj i ja ću ga podržati i mislim da i jedan i drugi zaključak daje određene zadaće i Vijeću ministara izvršnoj vlasti a na neki način zaključak jedan, precizira i dopunjava Sporazum.
Zahvaljujem kolegi Ivi. Ko se dalje javlja za riječ? Ne javlja niko. Zaključujem raspravu dame i gospodo i ono što je jedino moguće, pristupićemo demokratskoj proceduri izjašnjavanja oko zaključaka. Prvi ćemo staviti na glasanje zaključak koji je usaglašen u okviru Kolegijuma a onda ćemo dalje ići na izjašnjavanje ostalih zaključaka. Dakle, zaključak koji predlaže Kolegij, jeste dakle imaće dva člana, dakle jedan, Predstavnički dom Parlamentarne skupštine BiH, prihvata Sporazum o restruktuiranju policijskih struktura u BiH u tekstu koji je Domu dostavljen od Vijeća ministara. 17 Pripremite se za glasanje. Oprostite, pripremite se ponavljam, pripremite se za glasasnje. Glasajte sad, ili glasujte sad. Dame i gospodo, dakle za 31, 2 protiv, 1 suzdržan. Konstatujem da smo usvojili zaključak Kolegijuma i na ovaj način poslali snažnu poruku da gotovo konsenzusom smo prihvatili evropske principe, vezano za rekonstrukciju policije u BiH. Imamo, šta, dakle da, odluku a ne zaključak. Dakle, mi usvajamo odluku. To je odluka u kojem Predstavnički dom dakle, Predstavnički dom Parlamentarne skupštine BiH prihvata Sporazum o restruktuiranju policijskih struktura u BiH u tekstu koji je Domu dostavljen od Vijeća ministara. Dakle, to je odluka, mi smo odlukom prihvatili ovo. Imamo sad dva, dakle zaključke gospodina Vinka Zorića i zaključak doktora Zlatka Lagumdžije. Izjašnjavamo se, molim vas da se pripremite da glasamo o prvom zaključku. Dakle, hoćemo li pojedinačno o zaključcima gospodine Zoriću?
Ja prihvaćam da u drugom zaključku piše ono što je gospodin Lagumdžija.
Znači glasamo, dakle o vašem prvom zaključku i o drugom doktora Lagumdžije.
A najmanje u roku od 3 mjeseca i planom aktivnosti za slijedeći kvartal. Ja to prihvatam.
Molim vas lijepo, čitam zaključak. Zahvaljujem. Dakle, izjašnjavamo se o prvom zaključku koji ste dobili gospodina Vinka Zorića. Pripremite se za glasanje. Glasajte sad. Za 14, protiv 11, 9 suzdržanih. Dakle, nemamo ni većinu, ima većinu iz Federacije, nema iz RS. Idemo na usuglašavanje. Posloje ćemo usaglasiti pa ćemo obavijestiti Dom. Idemo, drugi zaključak, da u poslovničkoj proceduri, molim lijepo, koristimo Poslovnik. Idemo na drugi zaključak inovirani, dakle dopunjeni doktora Lagumdžije i Vinka Zorića. 18 Pripremite se za glasanje. Glasajte sad. Poslije ćemo usaglašavati, ima vremena ljudi bitno je da usaglasimo ono što treba. Za 18, 7 protiv, 6 uzdržanih. Imamo iz Federacije, 1 samo iz RS, nemamo saglasnosti. Dakle sudbina je ista kao i na ovom. Bićemo obaviješteni na narednom zasjedanju. Dame i gospodo, zahvaljujem svima koji ste dali konstitutivan prilog a svi ste takvi. Zaključujem ovo zasjedanje sa ovim konsenzusom koji smo postigli i poslali poruku iz ovog parlamenta. Hvala lijepo i očekujte sjednicu 25. Sjednica završena u 11:15 sati.